**ՀՀ ԱՐՄԱՎԻՐԻ ՄԱՐԶԻ 2017 ԹՎԱԿԱՆԻ ՍՈՑԻԱԼ-ՏՆՏԵՍԱԿԱՆ ՎԻՃԱԿԻ ՎԵՐԼՈՒԾՈՒԹՅՈՒՆ**

Արմավիրի մարզի տարածքը 1242 քառ.կմ է, որը կազմում է ՀՀ տարածքի 4.2%-ը:

Մարզի մշտական բնակչության թվաքանակը 2017թ. հունվարի 1-ի դրությամբ կազմել է 265,800 մարդ որը հանրապետության ողջ բնակչության 8.9%-ն է, որից 84,000-ը քաղաքաբնակներ են (31.6%), 181,800-ը՝ գյուղաբնակներ (68.4%):

Ամենախիտ բնակեցված մարզն է, բնակչության խտությունը մեկ քառակուսի կիլոմետրի վրա կազմում է 214 մարդ:

Հանրապետության համախառն ներքին արդյունքի ցուցանիշում մարզի մասնաբաժինը կազմում է 5-6%: Մարզի համախառն ներքին արդյունքի մեկ շնչին բաժին ընկնող մասը (փորձագիտական հաշվարկներով) 2015թ. կազմել է 1 մլն 75 հազ. 157 դրամ (կամ 1շնչի հաշվով միջին հանրապետական ՀՆԱ-ի 65%-ը), 2016-ին՝ 1 մլն 45 հազ. 431 դրամ (կամ 1շնչի հաշվով միջին հանրապետական ՀՆԱ-ի 62%-ը):

2017թ. Արմավիրի մարզի տնտեսության հիմնական հատվածների տեսակարար կշիռները Հայաստանի Հանրապետության համապատասխան ճյուղերի ընդհանուր ծավալում կազմել են.

* **արդյունաբերություն՝ 3.5%**
* **գյուղատնտեսություն՝ 20.1%**
* **շինարարություն՝ 6.1%**
* **մանրածախ առևտուր՝ 3.1%**
* **ծառայություններ՝ 1.5%:**

Արմավիրի մարզում համախառն **արդյունաբերական** արտադրանքի ծավալը 2017թ. կազմել է 57.7 մլրդ դրամ (որը կազմում է հանրապետության ցուցանիշի 3.5%-ը): 2016թ. կազմել է 53.2 մլրդ դրամ, աճը 2016թ. համեմատ կազմել է 4.5 մլրդ. դրամ կամ 8.5%: 2017թ. արդյունաբերական արտադրանքի ինդեքսը կազմել է 111.9%:

Մարզի տնտեսությունում գերակշռողը **գյուղատնտեսության** ոլորտն է: Գյուղատնտեսական համախառն արտադրանքը 2017թ. կազմել է 182.3 մլրդ. դրամ (որը կազմել է հանրապետության ցուցանիշի 20.1%-ը, մարզերի ցանկում առաջատարն է), 2016թ. կազմել է 167 մլրդ. դրամ, 2016թ. համեմատ նվազումը կազմել է 15.3 մլրդ. դրամ կամ 9.2%:

Մարզում **շինարարության** ծավալը 2017թ. կազմել 25.3 մլրդ դրամ (որը կազմել է հանրապետության ցուցանիշի 6.1%-ը), 2016թ. կազմել է շուրջ 10 մլրդ.դրամ, աճը 2016թ. համեմատ կազմել է 15.3 մլրդ. դրամ կամ 2.5 անգամ:

Մարզում **մանրածախ** **առևտրի շրջանառությունը** 2017թ. կազմել է 41.5 մլրդ. դրամ, (որը կազմել է հանրապետության ցուցանիշի 3.1%-ը), 2016թ. կազմել է 40.7 մլրդ. դրամ, աճը 2016թ. համեմատ կազմել է 0.8 մլրդ. դրամ կամ 1.9%:

Մարզում 2017թ. մանրածախ առևտրի օբյեկտների քանակը 496 է, որից խանութներ՝ 263, սպառողական ապրանքների շուկաներ՝ 3, գյուղատնտեսական արտադրանքի շուկաներ՝ 2, կրպակներ՝ 141, առևտրի այլ օբյեկտներ՝ 87:

Մարզում մատուցած **ծառայությունների** ծավալը 2017թ. կազմել է 22.1 մլրդ. դրամ (որը կազմել է հանրապետության ցուցանիշի 1.5%-ը, մեկ շնչին ընկնող ծառայությունների ծավալը հանրապետության միջինի նկատմամբ կազմում է՝ 17.1%): 2016թ. կազմել է 17.9 մլրդ. դրամ, աճը 2016թ. համեմատ կազմել է 4.2 մլրդ. դրամ կամ 23.3%:

ՀՀ Արմավիրի մարզում 2017թ-ին տնտեսական ակտիվության մակարդակը կազմել է 68.5%, որը հանրապետական ցուցանիշից բարձր է 7.6%-ով։ Տարբերություններ կան տղամարդկանց (79.1%) և կանանց (58.7%), ինչպես նաև քաղաքային (57.9%) և գյուղական (73.6%) տարածքների միջև:

ՀՀ Արմավիրի մարզում 2017թ-ին գործազրկության մակարդակը կազմել է 14.1%:

Մարզում զբաղվածների թվաքանակը 2017թ. կազմել է 117300 մարդ, որից գյուղատնտեսական ոլորտի զբաղվածներ՝ 63100 մարդ, ոչ գյուղատնտեսական՝ 54200 մարդ: Մարզում զբաղվածների մեջ 60.3%-ը ոչ ֆորմալ զբաղված է:

ՀՀ Արմավիրի մարզում 2017թ. աշխատանք փնտրողների թիվը կազմել է 7380 մարդ, աշխատանքով ապահովվածներ՝ 556 մարդ:

Արմավիրի մարզում միջին ամսական անվանական աշխատավարձը 2017թ. կազմել է 149,421 դրամ, պետական հատվածում միջին ամսական անվանական աշխատավարձը կազմել է 147,087 դրամ, ոչ պետական հատվածում՝ 153,886 դրամ:

Արմավիրի մարզում 2017թ. արտահանումը կազմել է 193.7 մլն ԱՄՆ դոլար (որը կազմել է հանրապետության ցուցանիշի 8.7%-ը), իսկ ներմուծումը կազմել է 149.9 մլն ԱՄՆ դոլար (որը կազմել է հանրապետության ցուցանիշի 3.7%-ը):